**Pigface** é un supergrupo estadounidense de rock industrial formado no ano 1990 por Martin Atkins e William Rieflin.

Historia
--------

Pigface formouse a partir da xira de Ministry *The Mind is a Terrible Thing to Taste*, da cal saíu o álbum e vídeo ao vivo *In Case You Didn't Feel Like Showing Up*. Para a xira Al Jourgensen trouxo a Atkins, Nivek Ogre e Chris Connelly. Na xira tamñén participou Rieflin, batería habitual de Ministry na época. Aínda que Atkins gozou coa dinámica de tocar cun segundo batería, sentía que a formación era capaz de facer algo máis do que estaba a facendo, sendo chamados fercuentemente "unha banda de versións de Ministry". Unha vez rematada a xira, Atkins e Rieflin decidiron continuar traballando xuntos e recrutaron a varios dos seus compañeiros. Pigface naceu coa intención de manter un tipo de colaboración onde músicos con mente experimental puidesen participal, moitos dos cales, sobre todo ao pincipio, gravaran para o influente selo industrial Wax Trax! Records.

Trent Reznor foi tamén un dos primeiros colaboradores, antes de que Nine Inch Nails se convertese nun nome familiar. "Suck", co-escrita e cantada por Reznor, foi un éxito no underground, e Reznor posteriormente regravou o tema para o EP *Broken*.

Rieflin deixou Pigface despois da primeira xira, deixando a Atkins como único fundador de Pigface. Con centos de colaboradores musicias para gravar e actuar con Pigface, era seguro que cada álbum, xira e canción era única. Porén, esta práctica recibiu algunhas críticas negativas debido a que se percibía unha falta de continuidade.

En 2009 Full Effect Records, un selo baseado en Detroit, anunciou a fichaxe de Pigface. O seu álbum *6*, unha colección de cancións gravadas durante os cinco anos anteriores, publicouse pouco despois do anuncio. A diferenza dos seus anteriores lanzamentos, a banda non realizou ningunha xira para promocionar o álbum.

Tras unha pausa de sete anos, Pigface regresou para dous concertos en Chicago en novembro de 2016. O primeiro foi un concerto de ensaio en Reggie o día 24 de novembro, e no día seguinte a banda tocou no House of Blues. Nas dúas actuacións actuaron varios dos primeiros membros da banda, ademais de tocar Lesley Rankine, En Esch, Mary Byker, Curse Mackey, Dirk Flannigan e Fallon Bowman.

Varias bandas relacionadas con Pigface, todas elas con Martin Atkins como membro común, publicaron álbums durante o tempo no que o grupo estivo activo. Entre esas bandas atópanse Murder, Inc. The Damage Manual, Ritalin, Martin Atkins And The Chicago Industrial League, Spasm, e The Love Interest.

En marzo de 2019 Atkins anunciou que Pigface xiraría novamente tras 14 anos realizando trece concertos nos Estados Unidos no mes de novembro dese ano. O 12 de febreiro de 2020 anunciouse unha xira nacional máis extensa que tería lugar entre maio e xullo dese ano. Porén, o 2 de abril Atkins anunciou que a xira quedaba cancelada por mor da pandemia por coronavirus.

Rieflin morreu de cancro o día 24 de marzo de 2020 ao 59 anos de idade.

Discografía
-----------

### Álbums

| Álbum | Ano | Selo |
| --- | --- | --- |
| *Gub* | 1991 | Invisible Records |
| *Fook* | 1992 | Invisible Records |
| *Notes from Thee Underground* | 1994 | Invisible Records |
| *A New High in Low* | 1997 | Invisible Records |
| *Easy Listening...* | 2003 | Underground Inc. |
| *6* | 2009 | Full Effect Records |

Notas
-----

1. ↑  *The rough guide to rock* (3 ed.). London: Rough Guides. 2003. ISBN 978-1-84353-105-0. OCLC 59305933.
2. ↑  "Pigface | Biography, Albums, Streaming Links". *AllMusic* (en inglés). Consultado o 2020-07-08.
3. ↑  Reed, S. Alexander. (2013). *Assimilate : a Critical History of Industrial Music.* Oxford: Oxford University Press, USA. ISBN 978-0-19-933962-4. OCLC 870244154.
4. ↑  "Pigface return with '6' - Pigface free links at SIDE-LINE.COM". *web.archive.org*. 2012-03-29. Archived from the original on 29 de marzo de 2012. Consultado o 2020-07-09.
5. ↑  Atkins, Martin; Atkins, Martin. "2019 Tour". *Martin Atkins* (en inglés). Arquivado dende o orixinal o 07 de novembro de 2020. Consultado o 2020-07-09.
6. ↑  Aswad, Jem; Aswad, Jem (2020-03-25). "Bill Rieflin, Drummer for King Crimson, Ministry, R.E.M. Dies at 59". *Variety* (en inglés). Consultado o 2020-07-09.

|  |  |
| --- | --- |
| Control de autoridades | 
* Wd: Q3174727
* WorldCat
* VIAF: 142067957
* AllMusic: mn0000340462
* Discogs: 77517
* ISNI: 0000 0001 1526 7873
* LCCN: no98027745
* MusicBrainz: ID
* Songkick: 139131

 |